Publication: Magyar Közlöny
Issue: MK-2000-108 (Year: 2000, Number: 108)
Era: 1990-2004
Section: (1) A gyógyszerekkel folytatott nagykereskedelmi tevékenységről szóló 60/1999. (XII. 1.) EüM rendelet (a továbbiakban: R.) 5. §-ának (2) bekezdése helyébe az alábbi
Paragraph Index: 422

2001. és a 2002. január elsejétől érvényes minimálbér összegére készült kormányzati előterjesztést. Az ülésen a napirend jelentőségére figyelemmel a Kormány részéről az előterjesztő a miniszterelnök volt. A kormányzati oldal indoklása szerint a magyar gazdaság teljesítménye lehetővé teszi a minimálbér 2001. január elsejével havi 40 000 forintra, 2002. január elsejével 50 000 forintra történő emelését. A javaslattal a minimálbér összege Magyarországon az országos átlagkereset 40%-ára növekedne. A kormányzati javaslat alapján a szociális partnerek támogatták az egységes minimálbér bevezetését. Javasolták, hogy a minimálbér összege és a keresetnövekedés mértékére tett javaslatok együttesen kerüljenek megtárgyalásra. Fontosnak tartották, hogy a keresetnövekedés mértéke arányos legyen a teljesítménnyel. Felhívták a kormányzati oldal figyelmét, hogy a minimálbér javasolt emelése béraránytalanságokat eredményezhet, valamint arra, hogy a reálbér-növekedés minél alacsonyabb infláció mellett valósuljon meg. A munkavállalói oldal 2001-re a minimálbér 40 000 forintra, 2002-re 55 000 forintra történő emelését tartja indokoltnak. Az Autonóm Szakszervezetek Szövetsége

Source: https://magyarkozlony.hu/hivatalos-lapok/3f99e42c2f79db1a9b6f6bcc03cd73d2355064ee/dokumentumok/c9953a296999f2a0e8a71fbe2b8998b7e482facc/letoltes